Răsturnare de situație. S-a redeschis dosarul Caracal
Familia cere redeschiderea, nu a dosarului de omor în care a fost condamnat definitiv Gheorghe Dincă, ci deschiderea dosarului pe care l-au clasat. Au fost descoperite nereguli grave în rechizitoriile întocmite de procurori și constatate de un judecător.
"Același procuror care l-a trimis pe Dincă în judecată pentru omor. Același procuror de la DIICOT a închis dosarul cu telefonul spunând că a fost tâlhărie fără moartea victimei. Păi Dincă-i condamnat pentru omor pentru că a omorât-o pe victimă și i-a luat telefonul și nu mai știu unde l-a pus", spune jurnalistul Sorin Ovidiu Bălan.
Deci Dincă cu aceeași victimă a făcut o tâlhărie fără moartea victimei și un viol urmat de moartea victimei, spune și jurnalistul Alecu Racoviceanu. Practic aceleași victime.
"Deci în cazul telefonului nu moare victima, iar în cazul violului moare victima, aceiași, iar autorul este același. Bazaconia aceasta se încearcă a fi îndreptată acum", explică Ovidiu Bălan, care adaugă că în acest sens este o înfățișare la tribunalul Caracal.
Amintim că, potrivit avocatei familiei Luizei Melencu, Carmen Obârșanu, după dispariția fetei, cineva a pus mâna pe telefonul fetei care era parolat. Telefonul a fost folosit ulterior dispariției. Mai mult decât atât, sigur este vorba despre cineva apropiat Luizei, pentru că știa parola aparatului.
S-a putut constata că terminalul era activ cu intermitență și cineva îl deschidea și apoi îl închidea. Conform procedurii, localizarea aparatului este făcută de STS. Nu se știe însă din ce motiv localizarea nu a fost făcută.
Lucrurile au luat o turnură dubioasă în vara anului 2020. Avocata familiei Melencu i-a cerut judecătoarei să solicite la DIICOT un răspuns despre cum a fost soluționată cererea de localizare a telefonului. Cu toate acestea, judecătoarea i-a spus să nu mai facă cereri, ci să facă un alt dosar.
Dosarul este "o mizerie"
Un judecător a admis că rechizitoriul în cazul Luizei Melencu a fost întocmit prost, iar acum este practic un al treilea dosar, spune Sorin Ovidiu Bălan. În acest al treilea dosar, polițiștii care au acționat în cazul Melencu au fost cercetați.
"S-a deschis un dosar împotriva lor, a polițiștilor, procurorului. Acum un judecător a constatat că acest rechizitoriu făcut împotriva polițiștilor și celor care au anchetat este prost făcut și se judecă din nou. (…) O altă prostie doar pentru ca dosarul să se prescrie.
Deci și că polițiștii au lucrat prost se prescrie, și faptul că nu găsesc telefonul și cine l-a accesat și umblat cu el se prescrie. Să rămână așa cum au zis autoritățile, că Dincă este lupul singuratic care răpea fete de pe stradă", mai spune Sorin Ovidiu Bălan în emisiunea de pe canalul Hai România.
Toate fac parte din dosarul Caracal care este "o mizerie" în opinia jurnalistului, care punctează că se încearcă ascunderea adevărului. Potrivit lui Sorin Ovidiu Bălan este vorba despre o rețea de traficanți de carne vie, iar Dincă nu este deloc un "lup singuratic", ci o verigă de la baza acestui lanț.